LeroyDyer/wikipediaSW huggingface dataset:
Kat DeLuna

Kathleen Emperatriz "Kat" DeLuna (amezaliwa tar. 17 Novemba, 1987 mjini The Bronx, New York) lakini amekulia katika moja kati ya sehemu za Newark, New Jersey. Kat ni mwimbaji wa Kimarekani mwenye asili ya  Kidominika.

Wazazi wake wote wanatokea huko Dominika, mama yake, ana miliki duka la mikate mjini mwa mji wa Newark. Kwa sasa ameingia mkataba na studio ya Epic Records/GMB na studio ya Akon maarufu kama Konvict Muzik.

Konvict imetoa kile cha moyoni kwa kusema kuwa wanampango wa kuitoa upya albamu yake ya kwanza ya mwanadada huyu ya  9 Lives, lakini maelezo yake wa hivi karibuni alioyatoa kupitia mtandao wa myspace na kusema kwamba, amerejea zake studio kwa ajili ya kutoa albamu ya pili, na kupendekeza kuwa albamu ya 9 Lives haito tolewa tena, bali atashughulikia albamu mpya tu.

Wasifu

Maisha y awali

Muziki

Albamu

Single

Marejeo

Viungo vya nje
Official Website
Official MySpace

MTV Tr3s Kat DeLuna Artist Page 
Kat De Luna, Nuevas Canciones - Billboard En Español 

Wanamuziki wa Marekani
Waliozaliwa 1987
Watu walio hai
New York City
The Bronx

The Bronx ni moja kati ya sehemu za New York City, Marekani. Jina linatokana na Bronck's Farms, ambalo linamilikiwa na mlowezi mmoja aitwaye Jonas Bronck.

Viungo vya nje 
 I Love The Bronx
 The Bronx Zoo
 The New York Botanical Garden
 Wave Hill: New York Public Garden and Cultural Center 
 Arthur Avenue (little italy) 

New York City
Mto Hudson
Brooklyn

Brooklyn ni moja kati ya sehemu za mji wa New York City. Daraja la Brooklyn ni daraja mshuhuri katika mji wa Brooklyn. Brooklyn ni moja kati sehemu zilizomaarufu sana.

Viungo vya nje 
 Brooklyn Borough President official site

New York City
Long Island
Ueleaji

Ueleaji ni nguvu ya usukumaji juu wa giligili (yaani kiowevu au gesi) kwa gimba ndani yake.  Hutokana na tofauti ya kanieneo (shindikizo) ya giligili kwenye sehemu za chini na juu za gimba.

Kani ya ueleaji juu unalingana na uzito wa giligili iliyosukumwa kando na gimba ndani yake. Kani hii inasababisha  gimba kuelea au hata kupaa juu. 

Ueleaji ni muhimu kwa vyombo kama boti, meli, puto au ndegeputo.

Densiti
Kama gimba ndani ya giligili huwa na densiti sawa nayo linaelea tu; kama densiti yake ni kubwa linazama chini; kama densiti yake ni ndogo kushinda giligili litapanda juu kwa uso wa giligili.

Meli au boti inaelea kwa sababu jumla ya mjao wake ni nyepesi yaani densitiy a wastani ni ndogo kuliko maji. Hii ni kweli hata kama ni meli ya feleji na feleji ina densiti kubwa na kuwa nzito kushinda maji. Lakini ndani ya felejikuna nafasi kubwa ya hewa na ni wastani ya nafasi hii yote inayofanya meli kwa jumla kuwa na densiti ndogo kuliko maji hivyo inaelea.

 
 F ni alama ya kani ya ueleaji;  ni mjao (=volume) ya giligili iliyosukumwa kando na gimba;  ni densiti yake. 

Hali hii ilitambuliwa na mtaalamu Archimedes wa Ugiriki ya Kale na kuelezwa naye katika kanuni yake.

Viungo vya Nje 
Falling in Water (Animation 1)
Falling in Water (Animation 2)
Falling in Water 

Fizikia
Eva Green

Eva Gaëlle Green (amezaliwa tar. 5 Julai 1980) ni mwigizaji filamu wa Kifaransa. Eva, alikulia mjini Paris na kuishi katika moja ya sehemu za mjini London. Eva, alishawahi kuelezewa na gazeti la Vogue kuwa yeye ana "mwonekano wa kiuaji, ana akili nyingi na pia mnyenyekevu", na pia ana sura nzuti ya kuvutia.

Huyu ni binti wa mwigizaji Bi. Marlène Jobert. Hapo awali, Green alikuwa akitumbuiza katika makumbi kadhaa kabla ya kushiriki kwa mara yake ya kwanza katika filamu ya The Dreamers (2003), ambayo imezua mabishano kadhaa juu ya mwanama huyu kuonekana akiwa mtupu katika picha zake nyingi alizofanya humo.

Alijipatia umaarufu wake mkubwa baada ya kucheza katika filamu ya Kingdom of Heaven (2005), na vilevile kucheza katika filamu ya 2006 ya James Bond maarufu kama Casino Royale, ambayo imempatia tuzo ya BAFTA. Pia amefanya shughuli za kimitindo na makampuni kadha wa kadha.

Wasifu

Maisha ya awali

Filamu

Marejeo

Viungo vya nje 
 

Waliozaliwa 1980
Waigizaji filamu wa Ufaransa
Watu walio hai
Jane Seymour (mwigizaji)

Jane Seymour OBE (jina la kuzaliwa: Joyce Penelope Wilhelmina Frankenberg; 15 Februari 1951) ni mwigizaji wa filamu wa Uingereza. Anafahamika zaidi kwa kucheza filamu ya James Bond - Live and Let Die na pia kucheza katika mfululizo wa kipindi cha TV cha Dr. Quinn, Medicine Woman.

Filamu maarufu
 Live and Let Die (1973)
 Sinbad and the Eye of the Tiger (1977)
 Battlestar Galactica (1978)
 Somewhere in Time (1980)
 The Scarlet Pimpernel (1982)
 Lassiter (1983)
 Head Office (1985)
 War and Remembrance (1988)
 Wedding Crashers (2005)

Viungo vya nje

 
 
 
 
 Official website
 Jane Seymour cast bio on The WB
 Jane Seymour: Actress, Artist, and Heart-Health Activist
 Official Somewhere In Time Website
 Official fan website (FriendsOfJane.com) 

Waigizaji filamu wa Uingereza
Rosenda Monteros

Rosenda Monteros  (amezaliwa 31 Agosti 1935) ni mwigizaji wa filamu wa Mexiko. 

Anafahamika zaidi kwa kucheza kama Petra, yule msichana aliyekutwa na Chico katika msitu, katika filamu ya The Magnificent Seven.

Baadhi ya filamu alizocheza
 A Woman's Devotion (1956) kacheza kama  María
 Villa!! (1958) kacheza kama  Marianna
 Nazarin (1959) kacheza kama  La Prieta
 The Magnificent Seven (1960) kacheza kama  Petra
 Tiara Tahiti (1962) kacheza kama  Belle Annie
 The Mighty Jungle (1964) kacheza kama  Orica
 She (1965) kacheza kama  Ustane
 Savage Pampkacheza kama  (1966) kacheza kama  Rucu
 The Face of Eve  (1968) kacheza kama  Conchita
 Coleccionista de cadáveres, El (1970) kacheza kama  Valerie

Viungo vya nje
 

Waigizaji filamu wa Mexiko
Waliozaliwa 1935
Watu walio hai
Euklides

Euklides (takr. 365 KK - 300 KK, kwa Kigiriki Εὐκλείδης, Eukleidēs, yaani Mashuhuri, kwa Kiingereza Euclid) alikuwa mwanahisabati wa Misri ya Kale. Anaitwa pia Euklides wa Aleksandria ili kumtofautisha na Euklide wa Megara, akihesabiwa pia kati ya wataalamu wa Ugiriki ya Kale maana mji wa Aleksandria nchiniMisri iliundwa na Wagiriki na kukaliwa na Wagiriki hasa kwa karne nyingi, hivyo inahesabiwa zaidi kama sehemu ya utamaduni wa Ugiriki kuliko Misri.

Anaitwa mara nyingi "Baba wa Jiometria".

Maisha
Habari zake hazina uhakika kamili kuhusu miaka ya maisha yake lakini anaaminiwa alitokea katika familia ya Kigiriki akaishi huko Aleksandria wa Misri. 

Hakuna mengi yanayojulikana kwa hakika juu ya maisha yake. Huaminiwa ya kwamba alizaliwa Aleksandria mnamo 365 KK akapata mafunzo ya juu kwenye akademia ya Athens, Ugiriki. 

Kazi yake alifanya wakati wa Farao Ptolemaio I (323 KK–283 KK) akifundisha hisabati.

Alipata kuwa maarufu kwa njia ya vitabu vyake 13 vinavyofundisha hisabati vilivyoitwa Στοιχεῖα stoicheia au "Misingi". Tafsiri za vitabu hivyo zilitumiwa hadi karne ya 19.

Tanbihi

Marejeo

 Artmann, Benno (1999). Euclid: The Creation of Mathematics. New York: Springer. ISBN 0-387-98423-2.
 
 
  With extensive bibliography.
 
 Heath, Thomas L. (1908), "Euclid and the Traditions About Him ", in Euclid, Elements (Thomas L. Heath, ed. 1908), 1:1–6, at Perseus Digital Library .
 Heath, Thomas L. (1981). A History of Greek Mathematics, 2 Vols. New York: Dover Publications. ISBN 0-486-24073-8 / ISBN 0-486-24074-6.
 Kline, Morris (1980). Mathematics: The Loss of Certainty. Oxford: Oxford University Press. ISBN 0-19-502754-X.
 
 Proclus, A commentary on the First Book of Euclid's Elements, translated by Glenn Raymond Morrow,  Princeton University Press, 1992. ISBN 978-0-691-02090-7.

Marejeo mengine

Viungo vya nje 

 
 Euclid's Elements, All thirteen books, with interactive diagrams using Java. Clark University
 Euclid's Elements , with the original Greek and an English translation on facing pages (includes PDF version for printing). University of Texas.
 Euclid's Elements, books I–VI, in English pdf, in a Project Gutenberg Victorian textbook edition with diagrams.
 Euclid's Elements, All thirteen books, in several languages as Spanish, Catalan, English, German, Portuguese, Arabic, Italian, Russian and Chinese.
 Elementa Geometriae 1482, Venice. From Rare Book Room.
 Elementa 888 AD, Byzantine. From Rare Book Room.
 Texts on Ancient Mathematics and Mathematical Astronomy PDF scans (Note: many are very large files). Includes editions and translations of Euclid's Elements, Data, and Optica, Proclus's Commentary on Euclid, and other historical sources.

Waliozaliwa karne ya 4
Watu wa Misri ya Kale
Watu wa Ugiriki ya Kale
Wanahisabati wa Misri
Athuman Kabongo

Athuman Kabongo (aka Mwanachemba; anafahamika zaidi kwa jina lake la kisanii kama Dark Master) ni msanii wa muziki wa Hip hop, Ragga Dancehall na Bongo flava kutoka nchini Tanzania. 

Mmoja wa mastaa mahiri walioibuka mwishoni mwa miaka ya 90 enzi za Bongo Hiphop na Rap. 

Darkmaster Mwanachemba aliibuka zaidi na kikundi chake cha Muziki Chemba Squad akisimama kama muanzilishi kutoka huko East Zuu - Dodoma, Tanzania.

Dark Master ameshatoa album mbili moja ikiitwa Mjukuu wa Chimwaga (2011) na ya pili East Zuu Republic "Mc Mkomunist 1" (2022) 

Darkmaster Mwanachemba pia amefanya nyimbo kadha wa kadha akishirikishana na wasanii tofauti tofauti, ambazo zilifanikiwa kukaa kwa muda mrefu katika chati za redio na runinga mbalimbali Kimataifa.

↵Baadhi ya Nyimbo hizo ni pamoja na Shega Tu, Darkmaster, Nimepamis Home, East Zuu FatherHipHop for Life, She Gotta Gwan (kashirikishwa na Mangwair), na nyingine nyingi tu zilizofanywa na msanii huyu. Shukrani kwa rap yake ya ndani, njia yake nyeti ya kutendeneza hip-hop na mguso wake wa dhahabu kwa kuandika Kila wimbo wake 

Shukrani kwa rap yake ya ndani, njia yake nyeti ya kutengeneza hiphop na mguso wake wa Dhahabu kwa kuandika kila wimbo wake au kama Crew at Chemba squad Kuanzia 1996 ilishika nafasi ya kwanza kwenye chati nci nzima.

Tayari ameshafanya videos kadhaa na zinaonekana katika local and international Tv stations ...  .
Darkmaster anaamini jamii ndio imempa dhamana ya kuipa Burudani, na hii ndio maana ya msanii.

Wanamuziki wa Tanzania
Miss P.

"Miss P." ni wimbo wa Cherish, ulitolewa ukiwa kama wimbo wa kwanza baada ya kufanya wimbo kwa mara yao ya kwanza na msanii Da Brat katika wimbo wake wa "In Luv Wit Chu".  Wakaonekana kama wamevunja rekodi katika medani ya muziki, wimbo ulipata mafaniko kadha wa kadha, lakini albamu ya wimbo huu imetiwa kapuni kwa sababu zisizojulikana.

Orodha ya nyimbo
Single za US
 "Miss P." (wakimshirikisha Da Brat) - 4:04

Single za iTunes katika UKe
 "Miss P." (wakimshirikisha Da Brat) - 4:04
 "Miss P." - 2:50

Marejeo

Nyimbo za 2003
Nyimbo za Cherish
Cherish

Cherish ni kundi la muziki wa R&B, pop, na hip hop kutoka nchini Marekani. Kundi linakusanya ndugu wanne wa kike ambao ni Farrah King (amezaliwa 17 Februari 1984), Neosha King (amezaliwa 26 Januari 1986), na wengine mapacha ni  Felisha na Fallon King (waliozaliwa 5 Juni 1987). Ndugu hawa wanne wote kiasili wanatokea mjini Illinois, lakini baadaye walihamia mjini Atlanta kwa kwenda kujiendeleza kimuziki zaidi. Kundi lime saini mkataba na studi ya Capitol Records na Sho'nuff Records.

Shughuli za muziki

Muziki

Albamu

Single

Marejeo

Viungo vya nje
 Official Cherish Website
 Cherish Official Myspace Page
 King-Sisters.com - The Ultimate Cherish Fan Site 
 Official FaceBook profile

wanamuziki wa Marekani
Kanisa kuu

Kanisa kuu ni jina la heshima la jengo la ibada la madhehebu mbalimbali ya Ukristo ambalo Askofu wa jimbo (dayosisi) fulani analitumia kwa kawaida kutekeleza kazi yake kama mchungaji mkuu wa waamini wake, kama vile kuhubiri na kufundisha Neno la Mungu, kutakasa watu kwa sakramenti na sala mbalimbali na kuwaunganisha wote katika kumfuata Yesu pamoja.

Jina
Jina hilo linashuhudiwa tayari na maandishi ya mwaka 516.

Linaitwa pia "kanisa mama" kwa sababu ni kama mama wa makanisa yote ya jimbo hilo.

Upekee
Ndani yake umo ukulu, yaani kiti cha Askofu kisichopatikana katika makanisa mengine.

Kanisa kuu la Wakatoliki wote
Kwa kuwa imani ya Kanisa Katoliki ni kwamba Papa wa Roma ni mkuu wa maaskofu wote duniani, kanisa kuu la jimbo lake ni pia kanisa kuu la Wakatoliki wote. Ndiyo sababu mlangoni mwa basilika kuu la Laterano imeandikwa kwamba ndilo "kichwa na mama wa makanisa yote ya jiji na ya dunia nzima".

Ukristo
Majengo
Sanaa
Kichakato kikuu

Kichakato kikuu (pia Kitengo kikuu cha uchakataji au KIU ; pia: CPU, kifupi cha Kiingereza "central processing unit") ni kichakato muhimu zaidi ndani ya tarakilishi.

Kazi yake
Ni kama ubongo wa mashine hiyo kwa sababu kila sehemu ya tarakilishi inahitajika kwa njia fulani kutekeleza shughuli zake. Kichakato kikuu huwa na saketi elektroniki inayotekeleza maagizo ya programu na kupeleka shughuli kwa sehemu nyingine za kompyuta.

Muundo
KIU / CPU ina sehemu tatu ambazo ni muhimu kwa utendakazi wake. Nazo  zinaitwa:
 Kitengo cha Hesabu na Mantiki (KIHEMA) (Arithmetic Logic Unit (ALU))
 Kitengo cha Udhibiti (Control Unit) 
 Rejesta (Processor registers)

Sehemu hizo zinaunganishwa kwenye chipu moja.

Kitengo cha Hesabu na Mantiki (KIHEMA)  
KIHEMA au Arithmetic Logic Unit ni sehemu muhimu ya kichakato kikuu ambayo hushughulikia vitendo vyote vya hesabu, kama vile kujumlisha, kuzidisha, kutoa, kugawanya na hesabu zote za kulinganisha. KIHEMA kina kundi la rejesta — kumbukizi ziliyojengewa moja kwa moja ndani ya KIU ili kushikilia data inayochakatwa..

Kitengo cha Udhibiti  
Kitengo cha Udhibiti au Control Unit inathibiti amri za programu na kuzituma kwa sehemu nyingine za KIA. Inaratibu vifaa vyote vinavyoingiza na kutoa taarifa mbalimbali katika kompyuta. Vifaa hivi vyaweza kuhusisha skrini, bao bonye, kipanya, printa, na nyinginezo nyingi.

Kumbukumbu kuu 
Kwa kawaida kichakato kikuu huhitaji kiasi fulani cha kumbukumbu ambayo hurahisisha uhifadhi wa taarifa mbalimbali mara zinaposubiri nafasi ya kuweza kuwekwa katika hali ya mchakato kuziwezesha taarifa hizo kutoa matokeo yaliyokusudiwa. Sehemu hii ni ya muhimu zaidi kwani hurahisisha kazi ya kichakato kikuu na kuiwezesha kutoa matokeo yaliyokusudiwa kwa muda mfupi kwa kupunguza umbali na muda wa kuzihusisha taarifa mbalimbali wakati wa mchakato

Utengenezwaji 
Kichakato kikuu ni kifaa muhimu na chenye gharama kubwa, hivyo utengenezwaji wake ni wa gharama kubwa. Si kila mtu ana uwezo wa kuzitengeneza, hivyo basi ni kampuni chache zenye uwezo wa kukitengeneza. Kampuni hizo zinajumisha Intel, AMD, POWERPC na nyinginezo.

Upatikanaji 
Upatikanaji wa kichakato kikuu unategemea kasi, ukubwa wa mchakato wa data, pamoja na bei na unaweza kuzinunua popote pale kwenye maduka ya spea za kompyuta. Pia unahitajika kujua muingiliano wa kichakato kikuu cha kompyuta unayoitumia na spea utakayoinunua kabla hauja inunua kwani haitaweza kufanya kazi ipasavyo ikiwa kutakuwa na utofauti baina ya bodi mama na kichakato kikuu.

Marejeo

Viungo vya nje

 How Microprocessors Work
 25 Microchips that shook the world

Kompyuta
Patakatifu

Patakatifu ni mahali panapoheshimiwa na waumini wa dini fulani kwa sababu mbalimbali, kama vile umuhimu wake katika historia ya dini hiyo.

Mara nyingi mahali hapo watu wanakwenda kwa hija.

Katika Ukristo ni patakatifu hasa pale Yesu Kristo anaposadikiwa kuwa alikufa akafufuka mjini Yerusalemu.

Katika Uislamu ni patakatifu hasa Kaaba mjini Maka.

Dini
Ukristo
Kanisa Katoliki
Sanaa
Klaus Ebner

Klaus Ebner (* 8 Agosti 1964, Vienna, Austria), ni mwandishi kutoka nchi ya Austria. Mwaka wa 2007 alikuwa mshindi wa Tuzo ya Wiener Werkstattpreis.

Maandiko 
 Vermells; poetry, SetzeVents Editorial, Urús 2009, ISBN 978-84-92555-10-9
 Hominide; shairi, FZA Verlag, Vienna 2008, ISBN 978-3-9502299-7-4
 Auf der Kippe ; shairi, Arovell Verlag, Gosau 2008, ISBN 978-3-902547-67-5
 Lose ; shairi, Edition Nove, Neckenmarkt 2007, ISBN 978-3-85251-197-9

Viungo vya Nje 
 Website www.klausebner.eu
 English article on Klaus Ebner (English Wikipedia)

Waandishi wa Austria
Waliozaliwa 1964
Mitaguso ya kiekumene

Mitaguso ya kiekumene (kutoka Kigiriki oικουμένη oikumene yaani dunia inayokaliwa na watu) ni jina la mikutano saba ya maaskofu wa kanisa la karne za kwanza wakati wa Mababu wa Kanisa iliyofanyika kati ya mwaka 325 hadi 787. 

Mikutano hiyo ilitoa maamuzi ya kudumu juu ya mafundisho ya imani ya Kikristo yaliyokuwa muhimu kwa maendeleo ya Ukristo ya baadaye. 

Yote ilitokea katika mashariki ya Dola la Roma iliyoendelea baadaye kama Milki ya Bizanti.

Mitaguso hiyo saba inakubaliwa na Kanisa Katoliki, Kanisa la Kiorthodoksi, na pia katika madhehebu mengi ya Uprotestanti hasa Anglikana, Walutheri, Wamethodisti, Wamoravian na mengine. 

1.	Mtaguso wa kwanza wa Nikea (mwaka 325)

2.	Mtaguso wa kwanza wa Konstantinopoli (381)

3.	Mtaguso wa Efeso (431)

4.	Mtaguso wa Kalsedonia (451)

5.	Mtaguso wa pili wa Konstantinopoli (553)

6.	Mtaguso wa tatu wa Konstantinopoli (680-681)

7.	Mtaguso wa pili wa Nikea (787)

Makanisa ya Waorthodoksi wa mashariki hukubali mitaguso mitatu ya kwanza tu. Madhehebu mengine ya Kiprotestanti yanakubali maazimio ya mitaguso kadiri yanavyolingana na uelewa wao wa Biblia.

Mitaguso ya kiekumene ya baadaye katika Kanisa Katoliki
Kanisa Katoliki limeendelea kuwa na mikutano ya maaskofu wake kutoka nchi mbalimbali za dunia likiendelea kuitazama kama mitaguso ya kiekumene. 

Ifuatayo ni mitaguso inayohesabiwa katika Kanisa Katoliki:

8.	Mtaguso wa nne wa Konstantinopoli (869-870)

9.	Mtaguso wa kwanza wa Laterano (1123)

10.	Mtaguso wa pili wa Laterano (1139)

11.	Mtaguso wa tatu wa Laterano (1179)

12.	Mtaguso wa nne wa Laterano (1215)

13.	Mtaguso wa kwanza wa Lyon (1245)

14.	Mtaguso wa pili wa Lyon (1274)

15.	Mtaguso wa Vienne (1311-1312)

16.	Mtaguso wa Kostansa (1414-1418)

17.	Mtaguso wa Firenze (1439-1445)

18.	Mtaguso wa tano wa Laterano (1512-1517)

19.	Mtaguso wa Trento (1545-1563)

20.	Mtaguso wa kwanza wa Vatikano (1869-1870)

21.	Mtaguso wa pili wa Vatikano (1962-1965)

Viungo vya Nje 
The Seven Ecumenical Councils, Select Online Resources
All Catholic Church Ecumenical Councils - All the Decrees 
The Eighth and Ninth Ecumenical Councils
Council in the 1911 Encyclopædia Britannica
Catholic Encyclopedia: The 21 Ecumenical Councils

Ukristo
Historia ya Ukristo
Mitaguso
Kanisa Katoliki
Bundi

Bundi ni oda ya ndege walanyama (mbuai) wanaowinda mara nyingi saa za usiku hasa wakati wa giza. 

Ndani yake kuna familia mbili: 
 familia ya Strigidae
 familia ya Tytonidae                                                                                                                 

Baadhi ya jamii chache zimekuwa zikihusisha bundi na ushirikina  ama uchawi, hivyo kutia wengi mashaka, hasa wanaposikia sauti ya ndege huyo.
Pia bundi wamebeba 14 invertebrate ambayo ni misuli ya shingo inayosaidia kuzungusha kichwa chake 270' mamake anauwezo wa kuangalia vitu vilivyopo nyuma yake bila kugeuza mwili 
Pya ni ndege wasiosikia kwani wamebeba upright feathers zinazomwezesha kusikia  vitu mbalimbali

Tanbihi
                                                                                   

Bundi na jamaa
Wanyama wa Biblia
Spishi

Spishi (kutoka Kilatini "species", yaani: aina, maumbile) katika biolojia ni jina la kutaja kundi la wanyama au mimea wa aina moja. Spishi ni kitengo muhimu katika uainishaji wa kisayansi.

Kwa kuhesabiwa katika spishi ileile haitoshi kama viumbe vinafanana sana, ni lazima waweze kuzaliana na kuwa na watoto ambao wanaweza kuzaa tena. 

Kwa mfano, farasi na punda ni spishi mbili tofauti zinazoweza kuzaliana lakini watoto wao, wanaoitwa baghala, hawazai tena. Mbwa wote ni spishi moja, hata kama wanaonekana na maumbile tofauti kutokana na historia ya ufugaji wa kuteua sifa kadhaa tu kwa kuzaana. Lakini hata mbwa mkubwa kabisa anaweza kuzaliana na mbwa mdogo na watoto wao wanazaa tena.

Spishi za karibu hupangwa pamoja katika jenasi.

Mfano: mbwa, mbweha, mbweha wa Ethiopia na koyote wa Marekani wote ni spishi mbalimbali za jenasi inayoitwa "Canis".

Nususpishi 
Nususpishi ni aina ndani ya spishi moja inayoonesha tofauti za wazi na spishi kwa jumla. Viumbe vya nususpishi moja wanaweza kuzaa na viumbe vya nususpishi nyingine lakini hii haitokei kwa kawaida; mfano moja ni kwamba eneo la nususpishi lipo mbali kwa hiyo hawakutani. 

Nususpishi inapewa neno la tatu ndani ya jina lake.

Jina la kisayansi 
Kila spishi inaweza kupewa jina la kisayansi kufuatana na kanuni za uainishaji. Hali halisi wanyama wakubwa wameshaainishwa karibu wote lakini bado kuna wadudu, viumbehai wa baharini na bakteria wengi ambao hawajaainishwa bado. 

Jina la spishi huwa na maneno mawili: Kwanza jina la jenasi (linaloanza kwa herufi kubwa) halafu neno la pili la kutofautisha spishi (linaloanza kwa herufi ndogo). Maneno ya jenasi na spishi huandikwa kwa herufi italiki.

Kwa mfano jina la paka ni "Felis silvestris". Felis ni jenasi na paka yumo pamoja na wanyama wengine wanaofanana naye kama simba, tiger au chui. Ndani ya spishi la Felis silvestris kuna nususpishi kadhaa; kwa mfano paka wa porini wa Afrika Kaskazini (Felis silvestris lybica) anayeaminiwa kuwa asili ya paka wa nyumbani (Felis silvestris catus). 

Uainishaji
Biolojia
Scott Storch

Scott Storch (amezaliwa tar. 16 Desemba 1973) ni mtayarishaji wa rekodi za muziki kutoka nchini Kanada. Amejipatia mafanikio kedekede kwenye medani ya muziki mbalimbali, hasa katika hip hop, pop, na R&B. Ana studio yake iitwayo Storch Music Company na pia anamiliki kampuni ya muziki iitwayo Tuff Jew Productions LLC.

Storch, amepata kutayairisha kazi za wasanii kibao. Wasanii hao ni pamoja na Dr. Dre, Ice Cube, Tag Team Music, Fat Joe, Ja Rule, Mariah Carey, Toni Braxton, Raven Symone, Jadakiss, Daddy Yankee, Eminem, Christina Aguilera, Nas, T.I., Lil Wayne, Nelly, Paris Hilton, Jessica Simpson, 50 Cent, Beyoncé, Brooke Hogan, LeToya Luckett, Danity Kane, The Game, Tha Realest, Chamillionaire, Ras Kass, Chingo Bling, Kelly Rowland, Teairra Mari, Chris Brown, na wengine kibao. Kwa sasa ana fanya kazi na msanii wa R&B - Ciara katika albamu yake mpya itakayo toka ("Fantasy Ride") mwanzoni mwa mwaka wa 2009.

Wasifu

Maisha ya awali na muziki
Scott alizaliwa mnamo 1973 mjini Nova Scotia, Kanada. Storch ni mtoto wa Mzee Fahad, ambaye ni mwendesha mashtaka na mwimbaji, ambao wote wanaasili ya Kiyahudi. Kwa bahati baadaye alihamia mjini Cherry Hill Township, New Jersey halafu Coral Springs, Florida.

Alijiunga na shule ya Davie, Florida, lakini baadaye aliachana na shule hiyo na kuamua kujiendeleza na masuala ya muziki. Akiwa na umri wa miaka 16, akaja kuwa mpiga kinanda wa bendi ya muziki wa rap na hip hop maarufu kama The Roots. Rekodi za bendi hiyo, zikawa za juu zaidi na kuweza kuapata mafanikio kibao. Lakini baadaye Scott aliachana na bendi kwa sababu ana sema kwamba "ina hitajika hatua za awali zipelekwe mbele zaidi".

Kibao cha kwanza cha Storch kuwika, pale alikutana na Dr. Dre, na kujaribu kumsaidia kutayarisha wimbo wa "Still D.R.E." Pia ana shauku na mtindo wa muziki wa Mashariki ya Kati na muziki wa Kihndi pia, na ndiyo maana amekuha kuutumia mtindo huo katika baadhi ya nyimbo hizi, "Lean Back" ya Fat Joe, "Candy Shop" na "Just a Lil' Bit" ya 50 Cent, "Side Effects" ya Mariah Carey, "Turn It Up" ya Paris Hilton, "Poppin' Them Thangs" ya G-Unit, "Let Me Love You" ya Mario, "Playa's Only" ya R. Kelly (akimshirkisha The Game), "Lock U Down" ya Mýa, na vilevile "Naughty Girl" na "Baby Boy", zote mbili za Beyoncé, "About Us" ya Brooke Hogan, na "Turn It Up" ya Chamillionaire, na "Work" ya Kelly Rowland.

Maisha binafsi

Marejeo

Viungo vya nje
 
 Scott Storch  at the AllMusicGuide
 

Waliozaliwa 1973
Watayarishaji muziki wa Marekani
Watayarishaji muziki wa Kanada
Wanamuziki wa Kanada
Wanamuziki wa Marekani
Watu walio hai
Mapafu

Mapafu ni sehemu ya mwili inayoingiza oksijeni mwilini na kuituma kwenye seli za mwili. Ni ogani kuu ya mfumo wa upumuaji, yaani tendo la kupumua.

Ni kawaida kwa wanyama wa faila ya chordata walio na uti wa mgongo na kupumua hewa. 

Hutokea kwa jozi maana yake kuna mapafu mawili, si moja tu kama moyo.

Kuna pia samaki na konokono kadhaa wenye mapafu. 

Mapafu huvuta hewa ndani ambamo oksijeni ya hewa inaingizwa katika damu na kupelekwa kwenda seli za mwili. 

Ndani ya mapafu kuna viputo vidogo sana ambavyo ndio mwisho wa njia ya hewa kutoka nje. Damu inazunguka viputo hivi katika mishipa midogo inayotenganishwa na nafasi ya hewa kwa ngozi nyembamba sana. Oksijeni inaweza kupita kwenye ngozi na kuingia katika damu inapopokewa na seli za damu nyekundu.

Chordata walio wengi huwa na mapafu mawili. 

Kuna wanyama wadogo wasio na mapafu. Wachache wanapokea oksijeni yote kupitia ngozi. 

Njia nyingine ni wadudu walio na neli nyingi ndogo zinazoingiza hewa mwilini na kupokea oksijeni kupitia kuta za neli hizo.

Viungo vya Nje 
 A revision site directed towards IGSCE students
 A to Z list of diseases of the Lung 
 List of Lung Cancer information sites 
 In depth articles on the lung
 In depth article on the anatomy of a lung

Viungo vya mwili
Kassim Bizimana

Kassim Bizimana (amezaliwa katika mji wa Bujumbura 29 Desemba 1985) ni mchezaji wa mpira wa miguu, hasa mshambuliaji, kutoka nchi ya Burundi. 

Anaichezea klabu ya BV Veendam katika ligi ya pili Uholanzi (kwa Kiholanzi Eerste Divisie). 

Aliichezea nchi yake ya Burundi katika mechi za kimataifa. Mwaka wa 2007 timu ya taifa ya Rwanda ilijaribu kumuomba achezee timu yao, lakini mchezaji huyo alichagua kuichezea timu ya Burundi.

Kassim Bizimana ana pasipoti ya Uholanzi na hiyo ni kutokana na muda mrefu ambao ameishi huko Uholanzi.

Kucheza kwake Ulaya
Bizimana alichezea klabu za vijana za SC Heerenveen na Achilles 1894. Alianza kuwa mchezaji wa kulipwa mwaka 2004 kwenye klabu ya FC Groningen. Mechi yake ya kwanza kabisa na klabu yake hiyo ilikuwa tarehe 22 Oktoba 2004 dhidi ya Willem II Tilburg pindi alipomgomboa mchezaji (Jack Tuyp) katika dakika ya 74. Groningen ilifungwa 4-2.

Katika Julai 2005, aliuzishwa katika klabu ya BV Veendan. Bizimana alionekana kuwa mchezaji mzuri na anashiriki dakika nyingi na timu yake hiyo na ni kiungo muhimu sana katika klabu yake hiyo na kwa sasa ndio timu anayoichezea.

Bizimana ana mechi 13 katika timu yake ya taifa ya Burundi na ana magoli manne.

Viungo vya nje
 www.bvveendam.nl Kassim katika tovuti ya klabu yake
 ProfileMchezaji katika National football teams
 Voetbalnext ProfileKatika Voetbalnext Kiholanzi
 Cartera de Futbolistas Profile
 Voetbal International Profile 
 Statistics

Waliozaliwa 1985
Watu walio hai
Wachezaji mpira wa Burundi
Wachezaji Mpira wa Afrika ya Mashariki
Jiolojia

Jiolojia (kutoka Kigiriki γῆ ge „ardhi“ na λόγος logos, somo, mafundisho“ = "geologia" - kwa matamshi ya Kiingereza "jiolojia") ni fani ya sayansi inayochunguza maumbile ya dunia na tabia zake za kifizikia na kikemia. Inachungulia pia historia ya dunia na nguvu zinazoendelea kubadilisha maumbile ya dunia.

Neno "geologia" liliwahi kutumiwa mara ya kwanza mnamo 1778 na Mfaransa Jean-André Deluc (1727–1817). 

Jiolojia inatazama mawe na ardhi ikitafuta maelezo kwa umbo na tabia zake kuligana na kanuni za kisayansi.

Kuna masomo madogo ndani ya jiolojia kama vile:
 Petrolojia ni elimu ya mawe na miamba
 Mineralojia ni elimu ya madini
 Jiolojia ya kihistoria ni elimu ya matokeo yaliyosababisha kutokea kwa mawe, miamba, milima na mabara jinsi yalivyo leo
 Paleontolojia ni elimu ya visukuku (mabaki ya miili ya wanyama wa kale yaliyokuwa kama mwamba)
 Hidrojiolojia ni elimu ya hali ya maji chini ya uso wa dunia
 Volkenolojia ni elimu ya volkeno kwenye mabara au chini ya bahari

Aina za miamba 
Jiolojia inachunguza hasa miamba na kutofautisha aina tatu kufuatana na misingi yake: 
 Mwamba Moto: mwamba wa mgando au mwamba wa kivolkeno unajitokeza pale ambako magma au zaha (lava) inaganda.
 Mwamba Tabaka: mwamba mashapo hutokea pale ambako miamba inavunjika na kusagwa katika mmomonyoko na mashapo yanakandamizwa kwa njia ya kanieneo ya mashapo ya juu hadi mashapo kuwa mwamba mapya.
 Mwamba Geu: mwamba metamofia ni mageuzi ya miamba ya awali -ama ya kivolkeno au ya mishapo- kwa njia ya kanieneo kubwa sana na joto kali kuwa aina mpya ya mwamba. Metamofosi kwa kawaida hutokea katika kina kubwa.

Ardhi 
Asili ya ardhi ni miamba iliyovunjikavunjika na kuchanganyika na mabaki ya mimea na wanyama waliooza.

Picha

Viungo vya nje
 
 https://www.youtube.com/watch?v=RUwS1uAdUcI
 One Geology: Ramani ya jiolojia iliyozinduliwa mwaka 2007 ikawa moja ya mchango wa 'Mwaka wa Kimataifa wa Sayari ya Dunia'. 
 Habari, Tamani, Kamusi, Makala, Kazi
 American Geophysical Union
 American Geosciences Institute
 European Geosciences Union
 Geological Society of America 
 Geological Society of London
 Video za mahojiano na wanajiolojia maarufu duniani
 Geology OpenTextbook
Mahé

Mahé ni kisiwa kikubwa cha funguvisiwa vya Shelisheli. Urefu wake ni 28 km na upana wake 8 km. Eneo lake ni 154,7 km². 

Mahe ina wakazi 72,000 ambao ni sawa na asilimia 90 za wakazi wote wa Shelisheli. 

Mji mkubwa ni Victoria ambayo ni pia mji mkuu wa taifa la Shelisheli.

Biashara kuu ya Mahe ni utalii. Karibu watalii wote wanaotembelea visiwa wanapita kwenye uwanja wa ndege wa Victoria. 

Sehemu kubwa za Mahe zimefunikwa na misitu minene. Mlima mkubwa ni Morne Seychellois mwenye kimo cha mita 905 juu ya UB.

Kisiwa kilitembelewa na Waingereza mnmo mwaka 1609 na wakati ule haukuwa na wakazi. Wafaransa waliunda makazi ya kwanza ya kudumu mnamo 1742 wakaanzisha mashamba na kuchukua wafungwa kama watumwa waliolima mashamba haya. 1814 Mahe pamoja na funguvisiwa ilitwaliwa na Uingereza na kuwa koloni yake hadi uhuru wa nchi mwaka 1976.

Visiwa vya Bahari ya Hindi
Shelisheli
Theodore "T-Bag" Bagwell

Theodore "T-Bag" Bagwell ni jina la kutaja uhusika wa mfululizo wa kipindi cha televisheni cha Kimarekani cha prison Break. Uhusika huu ulichezwa na Bw. Robert Knepper. Huyu ni mmoja kati ya wahusika wakubwa kabisa katika mfululizo huu. Baada ya kuwa kama nyota mgeni katika sehemu ya pili, lakini baadaye akaja kuwa mmoja kati wanachama wa kawaida.

Uhusika ulitambulishwa katika mfululizo huu ukiwa kama mfungwa mwenzi wa mhusika mkuu wa mchezo huu Bw. Michael Scofield (uhusika ambao umechezwa na Wentworth Miller), katika jela ya Fox River State Penitentiary.

Akiwa kama kiongozi wa kundi la Wakaburu, T-Bag ni mmoja kati ya watu wanane waliotoroka katika jela ya Fox River. Katika msimu wa pili, mhusika anaonaonekana kuugeuka mpango mzima uliopangwa hapo awali na kuamua kujitenga kutoka katika kundi.

Ukiwa mfululizo unaendelea, habari nyingi za awali za mhusika huyu zinaanza kuvuja. T-Bag alilelezewa na Televisheni ya Guide na Maya Schechter akiwa kama "mhusika asiye na woga wa hata kuchuna ngozi ya mtu katika mfululizo huu" na ametajwa na Entertainment Weekly kuwa kama ni "Adui bora wa vipindi vya TV".

Marejeo

Viungo vya nje 
 Theodore "T-Bag" Bagwell's biography  at Fox.com
 [http://www.ew.com/ew/gallery/0,,__20008040_4,00.html Criminal Minds: Robert Knepper as Prison Break'''s Theodore "T-BAG" Bagwell]  at Entertainment Weekly''

Wahusika wa Prison Break
Kanisa la Moravian Tanzania

Kanisa la Moravian Tanzania (kifupisho: KMT) ni muungano wa majimbo ya Kanisa la Moravian nchini Tanzania. Idadi ya Wakristo wake imekadiriwa kuwa 738,000. Makao makuu yako Mbeya mjini. 

Kwa pamoja KMT inaendesha Chuo Kikuu Teofilo Kisanji. 

Kazi nyingine ya pamoja ni kutolewa kwa "Kiongozi Kalenda" ambayo ni chaguo la maneno ya Biblia kwa kila siku.

Majimbo ya KMT
Kuna majimbo matano ya KMT ambayo ni
 Kanisa la Moravian Tanzania Jimbo la Kusini (Moravian Church in Southern Tanzania) - makao makuu ni Rungwe
 Kanisa la Moravian Tanzania Jimbo la Magharibi (Moravian Church in Western Tanzania) - makao makuu ni Tabora
 Kanisa la Moravian Tanzania Jimbo la Kusini Magharibi (Moravian Church in South-Western Tanzania) - makao makuu ni Mbeya Mjini
 Kanisa la Moravian Tanzania Jimbo la Rukwa (Moravian Church in Tanzania Rukwa Province) - makao makuu ni Sumbawanga
 Kanisa la Moravian Tanzania Jimbo la Ziwa Tanganyika (Moravian Church in Tanzania Lake Tanganyika Province)- makao makuu ni Kigoma

Kila jimbo ni kanisa kamili la kujitegemea. 

Pamoja na hayo kuna majimbo mawili ya misheni ambayo hayajafikia hali ya kujitegemea kikamilifu, hivyo bado yanashirikiana kila moja na jimbo mzazi. Hayo ni 
 Jimbo la Misheni Mashariki ya Tanzania na Zanzibar (mzazi: Jimbo la Kusini - Rungwe)
 Jimbo la Misheni Kaskazini (mzazi: Jimbo la Kusini Magharibi - Mbeya).
 Jimbo la Misheni Kusini Magharibi Iringa (mzazi: Jimbo la Kusini Magharibi - Mbeya)

Historia
Kazi ya Wamoravian ilianza Tanzania mnamo mwaka 1891 wamisionari wa kwanza kutoka Ujerumani walipofika Rungwe katika eneo la Wanyakyusa. Kutoka Unyakyusa kazi ilipanuka kwa kuunda vituo huko Utengule (Mbeya)]] (kwa Wasafwa) na Mbozi (kwa Wanyiha). 

Kazi katika magharibi ya nchi ilianza mwaka 1897 Wamoravian walipokabidhiwa kituo cha Urambo kilichowahi kuanzishwa na shirika la misioni la London (LMS). 

Ndiyo chanzo cha majimbo ya Kusini (Rungwe) na Magharibi (Tabora). 

Jimbo la Kusini Magharibi lilitengwa na lile la Kusini mwaka 1976. 

Jimbo la Rukwa lilijitegemea na lile la Tabora mnamo 1986.

Jimbo la Ziwa Tanganyika lilianzishwa rasmi mwaka 2013.

Hasa katika mkoa wa Mbeya kanisa la Moravian ni kubwa kati ya madhehebu ya Kiprotestanti.

Viungo vya nje
Tovuti ya KMT pamoja na majimbo ya Morabian Tanzania 
Ukurasa wa KMT 
Orodha ya watendaji na vitengo vya KMT 

Ukristo nchini Tanzania
Moravian
Maombolezo (Biblia)

Kitabu cha Maombolezo (kwa Kiebrania איכה, eikha) ni kama nyongeza ya kitabu cha nabii Yeremia katika Tanakh (yaani Biblia ya Kiebrania) na hivyo pia katika Agano la Kale iliyo sehemu ya kwanza ya Biblia ya Kikristo. 

Kichwa chake kinadokeza kwamba ni mashairi matano ya uchungu kuhusu maangamizi ya Yerusalemu (587 K.K.) na uhamisho wa Babeli uliofuata kwa Wayahudi wengi.

La kwanza, la pili na la nne yanazingatia utaratibu wa kwamba kila mstari unaanza na herufi tofauti kufuatana na alfabeti ya Kiebrania yenye herufi 22.

Katika mashairi hayo matano inaonekana toba halisi iliyotokana na tukio hilo lililotazamwa kuwa adhabu ya Mungu kwa dhambi za taifa lake.

Hatujui yametungwa na nani.

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Viungo vya nje 
Kitabu cha Maombolezo katika tafsiri ya Kiswahili ya Biblia (Union Version)

Vitabu vya Agano la Kale
Pamba

Kwa matumizi mbalimbali ya neno hili angalia hapa

Pamba ni nyuzi nyeupe na laini zinazotokana na tunda la mpamba (Gossypium sp.). Nyuzi hizi zinaonekana kama sufi na mipamba inalimwa kwa nyuzi hizi ambazo ni msingi wa kutengeneza kitambaa na nguo. 

Ndani ya tunda nyuzi za pamba zinaunganishwa na punje za mbegu wa mmea. Kusudi yao ni kusambaza mbegu kwa sababu zinafanya kazi kama tanga zinashika nguvu ya upepo na kuwezesha mbegu kuelea hewani mbali kiasi. 

Pamba yenyewe inapatikana kutoka spihi nyingi za gossypium zinazokua kiasili katika sehemu mbalimbali za dunia. Lakini karibu pamba yote inayolimwa kwa matumizi ya nguo imetokana na spishi nne za mipamba ambazo ni 
 Gossypium herbaceum L. (asili ya Asia) 
 Gossypium arboreum L. (asili ya Asia) 
 Gossypium hirsutum L. (asili ya Amerika)
 Gossypium barbadense L. (asili ya Amerika).

Kitambaa cha pamba huwa na faida nyingi kuliko vitambaa vya sintetiki. Pamba inaweza kushika unyevu hadi asilimia 80% ya uzito wake hivyo kitambaa chake kinapendeza hasa katika mazingira ya joto kwa sababu mtu husumbuliwi sana na jasho.

Mavuno duniani 2004/2005 

2004/2005 jumla ya tani 26.043.000 t za pamba zilivunwa duniani. Nchi zenye mavuno kubwa zilikuwa zifuatazo:

Nguo
Nyuzi
Brad Bellick

Bradley "Brad" Bellick lilikuwa jina la kutaja uhusika wa katika tamthiliya ya Kimarekani ya Prison Break. Uhusika huu ulichezwa na Wade Williams. Akiwa kama mmoja kati ya kiongozi wa mfululizo huu wa Prison Break, ameshiriki katika misimu yote minne ya mfululizo. 

Uhusika ulitambulishwa ukiwa kama Captain Brad Bellick, akiwa kama kiongozi wa maofisa wa polisi wa jela ya Fox River State Penitentiary. Kiasili, alikuwa adui mkubwa wa Michael Scofield na kikosi kizimu cha waliotoroka jela. Katika msimu wa pili, uhusika ulibadilika kabisa kutoka kule jela, ambampo ilimwezesha kuwa mmoja kati ya wahusika wakuu wa mfululizo huu. 

Akiwa yeye sio mwenye akili nyingi kama jinsi alivyo Scofield au Agent Mahone, amepata kujionyesha kuwa na yeye kuwa mjanja wa hali ya juu, na katika mfululizo wa pili aliweza kuwakamata watorkaji kadhaa waliotorka kule Fox River na kusafiri hapa na pale katika Amerika kwa kutumia bajeti ndogo kabisa. 

Katika mfululizo wa nne, Bellick amekuwa mmoja kati ya wanachama wa  Scofield waliojitolea kuitafuta Scylla, lakini alijitolea mhanga maisha yake kwa dhumuni la kuulinda mpango wao.

Viungo vya nje 
 Captain Brad Bellick's biography  at Fox.com

Wahusika wa Prison Break
Amaury Nolasco

Amaury Nolasco (Amaury Nolasco Garrido amezaliwa tar. 24 Desemba 1970) ni mwigizaji anayejulikana sana kwa kuigiza kama Fernando Sucre kwenye tamthiliya Prison Break.

Maisha ya awali 
Nolasco alizaliwa Puerto Rico, aliposoma baiolojia muda wote katika chuo cha Puerto Rico ili aje kuwa daktari. Kwa ufupi hakuwa na mpango wa kuja kuwa muigizaji. Baada ya kufanya shughuli ndogondogo za uigizaji, Nolasco alihamia New York, ambapo alipata mafunzo katika American British Dramatic Arts.

Rafiki wa utotoni wa Nolasco ni  Jorge Posada, walikutana darasa la kwanza. Alifanya kazi kama kwenye klabu moja Los Angeles kama mhudumu.

Wasifu 
Punde tu, Nolasco alishiriki katika tamthiliya kadhaa kama vile Arli$$, Crime Scene Investigation na ER. Alishiriki kwa mara ya kwanza kwenye filamu kama Orange Julius kwenye 2 Fast 2 Furious ya Universal. Baadae akashirikia kama Bernie Mac kwenye Mr. 3000.

Pia amecheza kwenye baadhi ya tamthilya na filamu kama George Lopez, CSI: NY na  Benchwarmers. Ameuza sura kwenye Mind of Mencia, Aprili 29, 2007. Nolasco ameigiza kwenye filamu Transformers iliyoachiwa kwenye majira ya joto 2007. Lakini amefanya vizauri zaidi na kujitambulisha zaidi baada ya akuigiza kwenye tamthilia Prison Break ya FOX Network.

Nolasco ameuza sura kwenye video ya muziki Yes  We Can ya  Will.I.Am, ambayo inaonesha kumuunga mkono mgombea urais wa marekani 2008, Barack Obama.

Magizo

Filamu

Tamthiliya

Marejeo

Viungo vya nje 
 
 
 Wiki Page 
 Amaury Nolasco's biography  at Prison Break's official site

Waigizaji filamu wa Puerto Rico
Waigizaji filamu wa Marekani
Waliozaliwa 1970
Watu walio hai
Mount Rushmore

Mount Rushmore ni mlima mashuhuri nchini Marekani uliopo kwenye safu la milima ya Black Hills katika jimbo la South Dakota. 

Mount Rushmore imekuwa mashuhuri kwa sababu pana sanamu za marais manne wa Marekani George Washington, Thomas Jefferson, Theodore Roosevelt na Abraham Lincoln. Kila kichwa kina kimo cha mita 18. Msanii Gutzon Borglum alichonga mawe magumu ya matale kati ya 1927 hadi 1941 kwa msaada wa wafanyakazi 400 akitumia baruti pamoja na mashine za kuchonga.

Maindio wa Lakota ambao ni wenyeji asilia wamesikitishwa na sanamu hizi kwa sababu kwao milima ya Black Hills ni mahali patakatifu.

Viungo vya Nje 
 Official Site
 The Making of Mount Rushmore 

South Dakota
Makumbusho ya Marekani
Itale

Kwa maana mengine za jina hili angalia hapa Matale (Longido)

Itale (pia: matale; ing. granite) ni mwamba mgumu wenye asili ya kivolkeno.

Imetokea pale ambapo magma imepoa na kuganda. Ndani ya magma kuna madini mbalimbali na mengine yalianza kuganda mapema kuwa fuwele wakati wa kupoa zinazoonekana kama punjepunje ndani ya itale.

Itale ni sehemu kubwa ya ganda la dunia. Inatokea ndani ya ganda lakini kutokana na mwendo wa gandunia ndani ya ganda sehemu kubwa zimesukumwa juu na kuwa milima ya itale au pandikizi ya miamba tu. 

Itale ni jiwe bora kwa ujenzi. Ni ngumu sana, hivyo kuta za itale ni imara kabisa. Kama itale inakatwa, kusuguliwa na kung'arishwa inapata uso wa kupendeza unaofaa kwa mapambo ya ukuta, sakafu au meza za kazi.

Kwa uchongaji sanamu ni jiwe gumu sana linaloleta matokeo ya kudumu.

Picha

miamba
Senati (Marekani)

Senati ya Muungano wa Madola ya Amerika (kutoka Kilatini "senatus" - baraza la wazee) ni sehemu ya bunge la Marekani pamoja na Nyumba ya Wawakilishi. Wabunge wake huitwa "maseneta".

Kila jimbo kwenye shirikisho la Muungano wa Madola ya Amerika linachagua maseneta wawili kwa kipindi cha miaka sita bila kubagua kati ya majimbo. Maana yake jimbo kama Wyoming lenye wakazi nusu milioni lina maseneta wawili sawa na jimbo la Kalifornia lenye wakazi milioni 37.

Idadi ya majimbo ya Marekani ni 50 hivyo kuna maseneta 100. Uchaguzi si wakati mmoja kwa wote lakini theluthi moja inachaguliwa kila baada ya miaka miwili. 

Pamoja na sehemu nyingine ya bunge, yaani Nyumba ya Wawakilishi, Senati inaamua juu ya sheria zinazopaswa kupita pande zote mbili.

Senati ina jukumu la kuamua juu ya vita na amani. Rais wa nchi anapaswa kupata kibali cha senati kabla ya kuita maafisa muhimu kama mawaziri na mahakimu wa mahakama kuu ya kitaifa.

Seneta anapaswa kuwa na umri wa angalau miaka 30 na kuwa raia wa Marekani tangu miaka 9 au zaidi.

Siasa ya Marekani
 
Washington, DC
Lincoln Burrows

Lincoln Burrows ni jina la kutaja mhusika mkuu wa kipindi cha mfululizo wa televisheni maarufu kama Prison Break. Uhusika huu ulichezwa na Dominic Purcell. Njama kuu za mchezo huu wa Prison Break una mhusisha Lincoln Burrows' kwa kuhusika na mauaji ya kaka wa makamo wa rais na halafu baadaye ndugu wa Burrow (Michael Scofield) ana fanya mpango wa kumsaidia kumtorosha kaka yake jela dhidi ya adhabu ya kifo.

Ndugu wa Lincoln, Michael Scofield imechezwa na Wentworth Miller. Katika sehemu za mwanzo, Lincoln mdogo ilichezwa na Max Kirsch, wakati Michael ilichezwa na Hunter Jablonski.

Ikiwa kama sheria za uhusika mkuu, Lincoln amecheza katika kila sehemu maarufu za mfululizo mzima. Mahusiano ya wandugu hawa katika mfululizo huu ilikuwa ni kufanya upelelezi wa kina na hata kuthubutu kujitolea mhanga katika kila sehemu ya mchezo huu.

Katika mahojiano, mbunifu wa mfululizo huu Bw. Paul Scheuring alisema ya kwamba "ni vigumu mno" kushirikisha uhusika wa Lincoln na Michael.Australian Associated Press, "Prison Break success shocks creator", Sydney Morning Herald. 27 Januari 2006. Retrieved on 7 Aprili 2007. Dominic Purcell alishiriki katika mfululizo huu siku tatu nyuma kabla ya matayarisho ya mfululizo kamili kuanza.

Marejeo

Viungo vya nje 
 Lincoln Burrows' biography  at Fox.com

Wahusika wa Prison Break
Cherehani

Cherehani (pia: charahani; kutoka Kiajemi چرخ, charakh, "gurudumu" na خان, khan "nyumba"; kwa Kiingereza "sewing machine")  ni mashine ya kushonea vitu kama kitambaa, nguo, viatu au mifuko.

Inatumia uzi kwa kuunganisha vipande viwili vya kitambaa au ngozi. Tofauti na ushonaji kwa mkono, cherehani hutumia nyuzi mbili, moja ya juu na nyingine ya chini, zinazounganishwa.
 
Cherehani ya kwanza ilitengenezwa wakati dunia ilipokuwa ikipata mfumo mpya wa kiufundi (industrial revolution). Ushonaji huu wa cherahani ulianznshwa ili kupunguza kazi za kushona zilizokuwa zikifanywa kwa mikono.

Cherehani ya kwanza ilitengenezwa mwaka 1790 na mvumbuzi Mwingereza Thomas Saint na baadaye ikaendelea kuboreshwa ili iwe ya kufana Zaidi na kufanya kazi kwa haraka zaidi. Hadi hapo kushona kulifanywa kwa mkono kutengeneza suruali, mashati, viatu na nguo zilizo na sindano na nyuzi. Hivyo, historia ya mashine ya kushona haikuwepo bila sanaa ya zamani ya kushona kwa mkono ambayo imekuwapo zaidi ya miaka 10,000. Sindano ya kwanza ilifanywa na mifupa ya mifugo au pembe na nyuzi zilizotokana na mishipa ya wanyama. 

Siku hizi mwendo wa cherehani unatokana mara nyingi na injini ya umeme. Kuna pia vyerehani vinavyosukumwa kwa mguu au kwa mkono. 

Siku hizi kuna aina nyingi kwenye viwanda zilizobuniwa kwa shughuli maalum. Baadhi ya mashine za kushona na zile za viwandani hutumia mnyororo. 
 
Kuna cherehani aina mbili: zile za kushona nyumbani ambazo huwa ndogo na zingine zinazotumiwa katika makampuni ya kushonea nguo ambazo hufanya kazi kwa haraka na sanasana hutumia nguvu za stima.

Mashine ya kushona inaweza kufanya aina tofauti za kazi ambazo kwa mfano hujumuisha njia za kuburudisha, kushikilia na kusonga kitambaa chini ya sindano ya kushona ili kuunda muundo wa kushona.

Historia
Charles Fredrick Wiesenthal, mvumbuzi wa Ujerumani, aliumba "sindano iliyoundwa kwa mashine". Hakuna maelezo katika hati miliki yake ambayo inahusu mashine ya kushona, lakini haja ya uvumbuzi wake ni hivyo imeonyeshwa. 

Hati miliki ya kwanza ya mashine ya kushona iliyotolewa kwa Thomas Saint iliundwa kushona ngozi na nguo, ilitumia nyuzi moja na kuunda kushona mlolongo  miaka 35 kabla ya mhandisi Wiesenthal.

Tanbihi

Viungo vya nje

Vifaa
Mashine
Wenzo

Wenzo ni mashine sahili inayosaidia kuhamisha na kupandisha mizigo mikubwa kwa kutumia nguvu ndogo.

Kimsingi ni pau kama gogo, mti au nondo inayowekwa chini ya mzigo kwa upande moja na kushikwa upande mwingine. Wenzo hulala juu sehemu ya mhimili inayoitwa "nukta fungwa" na nukta hii ni mahali pa kugeuza wenzo. Nukta fungwa inagawa wenzo kwa sehemu mbili zinazoitwa "mkono mzigo" na "mkono kani". 

Utaratibu wa wenzo ni kimsingi ya kwamba kani ndogo kwenye mkono kani mrefu inapandisha mzigo mkubwa kwenye mkono mzigo mfupi.

Nguvu ya wenzo 

Kanuni ya nguvu ya mwenzo inasema:
„Kani zidisha urefu wa mkono kani ni sawa na mzigo zidisha urefu wa mkono mzigo"
(Kani ya kuinulia FK; urefu ni D; urefu wa mkono kani DK; kani upande wa mzigo FM; urefu wa mkono mzigo DM)

Utaalamu 
Watu waligundua nguvu ya mwenzo tangu kale. Wamisri walitumia nyenzo waliposafirisha mawe makubwa kwa ujenzi wa piramidi.

Mtaalamu wa Ugiriki ya Kale Archimedes alikuwa mtu wa kwanza wa kuelewa na kutamka kanuni ya nguvu ya wenzo: "Uzani mbili sawa zikiwa na umbali sawa na nukta fungwa ziko katika hali ya msawazo, na uzani mbili sawa zisizo na umbali sawa hunama upande wa uzani ulio mbali zaidi". 

Maarufu ni sentensi yake "Nipe wenzo ndefu ya kutosha na mahali imara pa kusimama nitahamisha dunia yote". 

Uhandisi
Vifaa
Umakanika
Msawazo

Msawazo ni hali ya usawa (ulinganisho, urari) kati ya athira au kani zinazopingana. Kama athira zinasawazika kuna hali ya msawazo.

Mifano ya fizikia
Katika umakanika (fizikia) msawazo ni hali ambapo kani tofauti zinasawazika, kwa mfano kwenye wenzo kama zao la kani na urefu wa mkono kani ni sawa na zao la mzigo na urefu wa mkono mzigo.

Katika uchumi kuna msawazo kama kiasi cha bidhaa sokoni kinalingana na mahitaji ya wateja.

Samaki wanaweza kufika katika hali ya msawazo kwa kushika kiasi cha hewa ndani ya miili yao kinachosababisha kiwango cha ueleaji sawa na nguvu ya graviti inayowavuta chini. Kimsingi nyambizi (sabmarini) inatumia mtindo huohuo kwa njia ya hewa katika tangi yake.

Astronomia; Watroia kwenye nukta msawazo

Katika astronomia kuna nukta msawazo kwenye obiti ya sayari; sayari inayozunguka Jua (au nyota nyingine) kwa kawaida hufyeka obiti yake kwa kukusanya magimba madogo yanayovutwa na graviti yake. Lakini katika uhusiano wa kani za Jua na kani ya sayari kuna sehemu kwenye obiti yake ambako kani hizo zinabatilishana  na kwenye sehemu hizo asteroidi zinaweza kubaki zinazozunguka Jua kwa kutumia njia ya obiti ya sayari. Hizi nukta msawazo (ing. Langrangian points) ziko kwa umbali wa pembe 60° pande zote mbili za sayari na pia 180° kinyume chake. Jambo hilo lilitambuliwa mara ya kwanza kwenye obiti ya sayari Mshtarii (Jupiter) yenye makundi mawili ya asteroidi yanayoitwa "Watroia" zilizopo kwenye obiti yake kwa nukta msawazo. 

Fizikia
Lincoln "L. J." Burrows Jr.

Lincoln Burrows Jr. (LJ) ni jina la kutaja mhusika wa mufululizo wa kipindi cha televisheni cha Kimarekani cha Prison Break. Uhusika huu ulichezwa na Marshall Allman. LJ mdogo aliokuwa akionyeshwa katika historia ya awali ya maisha yake ilichezwa na Nickolas Loquercico. 

Mwigizaji huyu Marshall Allman alikuwa ameorodheswha katika moja kati ya wahusika wakuu tangu mwanzoni mwa mfululizo hadi sehemu ya kumi na nne ya msimu wa pili. LJ Burrows ni mhusika mkuu wa mfulululizo huu, lakini pia ni mmoja kati ya walioshiriki kidogo katika mfululizo huu.

Maisha ya awali 
Mama wa LJ na baba walitengana tangu yungali bwana mdogo. Baba yake, Lincoln Burrows (Dominic Purcell) alikuwa akimtembelea kila Jumapili baada ya kutengana, lakini kwa bahati mbaya akapigwa marufuku kumtembelea. 

Inamuuma kwa kitendo cha baba yake kukaa mbali naye, L. J. alipinga kabisa kuwa Lincoln alikuwa baba yake. L. J. alilelewa na mama yake,  Bi. Lisa Rix (Jessalyn Gilsig), L. J. alikuwa na umri wa kama miaka kumi na nne hivi na anaishi katika kitongoji kimoja cha mjini Chicago hadi pale Lincoln alipo poteza lufaa yake.Fox Broadcasting Company, L. J. Burrows . Wote wawili (Lincoln na Michael) walikuwa wamehukumiwa kifungo cha miaka mitano jela, na hali hiyo ilimwathiri vibaya kabisa L. J.

Marejeo

Viungo vya nje 
 L. J. Burrows' biography  at Fox.com

Wahusika wa Prison Break

en:List of Prison Break characters#Lincoln "L. J." Burrows Jr.